**Rámcová dohoda č. .......**

na „Zabezpečenie stravovacích služieb formou stravných lístkov a elektronických stravovacích kariet“

**pre časť 1 :“**Zabezpečenie stravovacích služieb formou stravných lístkov“

uzatvorená v zmysle ustanovení § 409 a nasl. Obchodného zákonníka a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „rámcová dohoda“)

medzi

**Článok I**

**Zmluvné strany**

**1.1. Objednávateľ**

Názov: Slovenska republika v zastúpení Ministerstva vnútra Slovenskej republiky

Pribinova 2

812 72 Bratislava – Staré Mesto

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

BIC/SWIFT kód:    SPSRSKBA

Splnomocnený k podpisu:

(ďalej len „objednávateľ“)

**1.2. Poskytovateľ (doplní uchádzač)**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN

Tel:

Fax:

e-mail:

(ďalej len „poskytovateľ“)

(ďalej spolu ako „zmluvné strany“)

**Článok II.**

**Úvodné ustanovenia**

2.1 Táto rámcová dohoda sa uzatvára ako výsledok centrálneho verejného obstarávania realizovaného centrálnou obstarávacou organizáciou v zmysle § 15 zákona o verejnom obstarávaní Ministerstvom vnútra Slovenskej republiky - verejnej súťaže na realizáciu zákazky s názvom „Zabezpečenie stravovacích služieb formou stravných lístkov a elektronických stravovacích kariet“ pre časť 1 Zabezpečenie stravovacích služieb formou stravných lístkov, vyhlásenej v Úradnom vestníku EÚ pod označením ......... zo dňa .......

2.2 Prostredníctvom centrálnej obstarávacej organizácie, ktorou je objednávateľ budú Ministerstvu vnútra SR a nasledovným prijímateľským inštitúciám, poskytované služby od poskytovateľa v súlade s touto rámcovou dohodou:

IVeS, **organizácia pre informatiku verejnej správy**  Košice, Československej armády 20, 041 18 Košice,

Kúpeľno-liečebný ústav MV SR ARCO, Ulica 17. novembra č. 6, 914 51  Trenčianske Teplice,

Kúpeľno-rehabilitačný ústav MV SR BYSTRÁ, Jánska dolina 2127, 032 03 Liptovský Ján,

Kúpeľno-liečebný ústav MV SR Družba Bardejovské Kúpele, 086 31 Bardejovské kúpele

Centrum polygrafických služieb , Sklabinská 1, 830 05 Bratislava,

Akadémia Policajného zboru v Bratislave, Sklabinská 1, 835 17 Bratislava,

Horská záchranná služba, Horný Smokovec č. 52, 062 01 Vysoké Tatry,

Športové centrum polície, Romanova 37, 851 02 Bratislava,

Univerzitná nemocnica - Nemocnica Sv. Michala, a.s., Satinského 1, 811 08 Bratislava,

Automobilové opravovne Ministerstva vnútra SR, a.s., Sklabinská 20, 831 06 Bratislava.

Prijímateľskými inštitúciami môžu byť aj prípadné novovzniknuté organizácie MV SR.

2.3Na základe vyhodnotenia ponúk bola ponuka poskytovateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky poskytovateľa sa zmluvné strany v slobodnej vôli a v súlade s všeobecne záväznými právnymi predpismi platnými na území SR rozhodli uzatvoriť túto rámcovú dohodu.

**Článok III.**

**Predmet rámcovej dohody**

* 1. Predmetom tejto rámcovej dohody je záväzok poskytovateľa zabezpečovať služby hromadného stravovania, v súlade s všeobecne záväznými právnymi predpismi platnými na území Slovenskej republiky, pre Objednávateľa ako centrálnu obstarávaciu jednotku a prijímateľské inštitúcie uvedené v Článku II bodu 2.2 tejto rámcovej dohody prostredníctvom stravných lístkov v zmysle Prílohy č. 1 Opis predmetu zákazky tejto rámcovej dohody u zmluvných partnerov poskytovateľa, ktorí sú oprávnení poskytovať stravovacie služby a poskytovateľ má s nimi uzatvorený zmluvný vzťah.
  2. Objednávateľ sa zaväzuje zaplatiť za predmet rámcovej dohody cenu, podľa článku IV. tejto rámcovej dohody.
  3. Oprávnenými osobami za objednávateľa pre účely vystavovania písomných akceptovaných objednávok a práv a povinností z nich vyplývajúcich podľa tejto rámcovej dohody, sú zodpovední zamestnanci objednávateľa ako aj prijímateľských inštitúcií uvedených v Článku II bodu 2.2 tejto rámcovej dohody a prílohe č. 3 tejto rámcovej dohody.

**Článok IV.**

**Cena a platobné podmienky**

* 1. Celková cena za predmet rámcovej dohody je stanovená dohodou zmluvných strán podľa § 3 zákona   
     Národnej rady Slovenskej republiky č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
  2. Celková cena 1 ks stravného lístka vrátane provízie pri nominálnej hodnote stravovacej poukážky 4,00 EUR je uvedená v prílohe č. 2 tejto rámcovej dohody.
  3. Fakturovaná celková cena za predmet rámcovej dohody je určená súčinom celkovej ceny za jeden stravovací lístok vrátane provízie v EUR s DPH a počtom dodaných a objednávateľom odobratých stravných lístkov.
  4. Provízia (odmena) je poplatok za všetky služby súvisiace so zabezpečením predmetu rámcovej dohody vyjadrený % z nominálnej hodnoty predmetu rámcovej dohody a to najmä:, náklady na tlač, balenie, resp. potrebný materiál, doprava na miesto plnenia, poistenie, poplatok za vystavenie faktúr, prípadne akékoľvek ďalšie náklady spojené s plnením rámcovej dohody.
  5. Výšku nominálnej hodnoty stravných lístokov si počas platnosti rámcovej dohody vyhradzuje stanoviť objednávateľ v písomných objednávkach podľa všeobecne záväzných právnych predpisov platných na území SR, ako aj v súlade so svojimi rozpočtovými a finančnými možnosťami.
  6. V prípade akejkoľvek zmeny nominálnej hodnoty stravných lístkov zostane percentuálna výška provízie (odmeny) uvedená v prílohe č. 2 tejto rámcovej dohody počas celej doby platnosti rámcovej dohody nezmenená.
  7. Do fakturovanej celkovej ceny za predmet rámcovej dohody musia byť započítané všetky vynaložené náklady poskytovateľa. Okrem celkovej ceny za predmet rámcovej dohody nebude mať objednávateľ povinnosť zaplatiť poskytovateľovi akékoľvek iné finančné nároky.
  8. Ak je objednávateľ platiteľom dane z pridanej hodnoty (ďalej len „DPH“) k cene a celkovej cene za predmet rámcovej dohody si pripočíta DPH, ktorá sa vzťahuje iba k percentuálnej hodnote provízie (odmeny). Nominálna hodnota stravného lístka podľa opatrenia Ministerstva financií Slovenskej republiky, ktoré bolo zverejneného vo Finančnom spravodajcovi č. 12/1996 - Metodické usmernenie č. 86 k uplatňovaniu DPH pri poskytovaní služieb stravovania, nepodlieha DPH.
  9. Úhradu za predmet rámcovej dohody bude objednávateľ realizovať formou bezhotovostného platobného styku na základe faktúry vystavenej poskytovateľom a zaslanej objednávateľovi spolu s dodacím listom bez poskytnutia záloh alebo preddavkov.
  10. Poskytovateľ doručí faktúry na adresy uvedené v prílohe č. 3 tejto rámcovej dohody.
  11. Úhrada faktúry za dodaný predmet rámcovej dohody bude vykonaná v lehote splatnosti do 30 kalendárnych dní odo dňa doručenia faktúry objednávateľovi na účet poskytovateľa uvedený v čl. I bod 1.2. tejto rámcovej dohody. Faktúra sa bude považovať za uhradenú dňom odpísania finančných prostriedkov z účtu objednávateľa.
  12. Faktúra bude vystavená v zmysle § 71 a nasl. zákona č. 222/2004 Z. z. o dani z pridanej hodnoty v znení neskorších predpisov a musí obsahovať údaje uvedené v § 74 ods. 1. tohto zákona. Pokiaľ faktúra nebude obsahovať všetky náležitosti podľa tohto zákona, alebo nebude úplná, objednávateľ si vyhradzuje právo takúto faktúru vrátiť poskytovateľovi na prepracovanie. Splatnosť faktúry začína plynúť odo dňa doručenia opravenej faktúry objednávateľovi.
  13. V prípade, ak cena za dodanie predmetu rámcovej dohody bude nižšia ako jeho nominálna hodnota, poskytovateľ vystaví raz za štvrťrok dobropis vo výške sumy rozdielu nominálnej hodnoty a fakturovanej hodnoty v prospech objednávateľa. Tento dobropis sa započíta s najbližšou faktúrou vystavenou objednávateľovi.
  14. Objednávateľ a poskytovateľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktorý oznámi Ministerstvo financií vo svojom publikačnom orgáne.

**Článok V.**

**Miesto a termín plnenia**

* 1. Miesta plnenia predmetu rámcovej dohody pre objednávateľa sú uvedené v prílohe č. 3 tejto rámcovej dohody.
  2. Počas platnosti a účinnosti rámcovej dohody, v závislosti na organizačných a prevádzkových zmenách u objednávateľa bude možné vykonať zmeny, doplnenie ďalších miest plnenia jednostranným písomným oznámením objednávateľa.
  3. Lehota dodania personalizovaných stravných lístkov je maximálne do 56 hodín a lehota dodania nepersonalizovaných stravných lístkov je maximálne do 48 hodín od doručenia písomnej objednávky poskytovateľovi. Do lehoty dodania predmetu rámcovej dohody sa započítavajú hodiny pracovného času od 7:00 do 15:00 hod. Uvedené neplatí, ak sa poskytovateľ vo svojej ponuke zaviazal ku kratšej lehote uvedenej v prílohe č. 2 tejto rámcovej dohody vzhľadom na uplatnenie rozhodujúceho kritériá pri rovnosti cien.

**Článok VI.**

**Záruka najnižšej ceny**

* 1. Poskytovateľ prehlasuje, že služby poskytuje objednávateľovi za najlepších/najvýhodnejších podmienok, aké sa poskytujú na relevantnom trhu.

**Článok VII.**

**Subdodávatelia**

7.1 Ak poskytovateľ realizuje plnenie v spolupráci so subdodávateľmi, v prílohe č. 4 tejto rámcovej dohody sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

7.2 Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 4 a to bezodkladne po tom, ako sa o tejto skutočnosti dozvie.

7.3 V prípade zmeny subdodávateľa je poskytovateľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa bodu 7.1 tohto článku a predmety subdodávok pričom pri výbere subdodávateľa musí poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

74. Poskytovateľ vyhlasuje, že v čase uzatvorenia tejto rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane poskytovateľa ako zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.

7.5. Subdodávateľ alebo subdodávateľ podľa osobitného predpisu, ktorý podľa § 11 ods. 1 o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.

7.6. Povinnosti poskytovateľa vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto rámcovej dohody.

7.7. Poskytovateľ zodpovedá za plnenie rámcovej dohody o subdodávke subdodávateľom tak, ako keby plnenie realizované na základe takejto rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

**Článok VIII**

**Práva a povinnosti zmluvných strán**

* 1. Poskytovateľ sa zaväzuje poskytovať plnenie predmetu rámcovej dohody na základe písomnej objednávky doručenej zo strany objednávateľa. Objednávka bude vystavovaná objednávateľom spravidla jeden (1) krát mesačne.
  2. Poskytovateľ je povinný akceptovať objednávky na dodávku stravných lístkov, ktoré objednávateľ doručí nasledovným spôsobom:
     1. e-mailom na adresu poskytovateľa: ......@......... . Poskytovateľ objednávku potvrdí tak, aby objednávateľ mohol objednávku vytlačiť s týmto potvrdením; alebo
     2. osobne v sídle poskytovateľa odovzdaním písomnej objednávky. Poskytovateľ objednávku písomne potvrdí.
  3. Poskytovateľ je povinný odoslať objednávateľovi potvrdenie objednávky spôsobom uvedeným v bode 8.2 najneskôr do jedného (1) pracovného dňa odo dňa jej zaslania. V prípade, ak poskytovateľ nepotvrdí objednávku do jedného (1) pracovného dňa bude sa objednávka týmto dňom považovať za doručenú a začne plynúť lehota podľa článku V. bodu 5.3 tejto zmluvy.
  4. Poskytovateľ je povinný akceptovať výšku nominálnej hodnoty stravného lístka v súlade s Článkom IV bod 4.5.
  5. Poskytovateľ je povinný:
     1. Dodať objednávateľovi predmet rámcovej dohody, na základe ktorého budú zamestnancom objednávateľa poskytované stravovacie služby v rozsahu, množstve, balení, kvalite, nominálnej hodnote a mieste plnenia špecifikovanom v objednávke. Poskytovateľ sa zaväzuje dodať objednávateľovi objednané stravovacie lístky v lehote uvedenej v Článku V bod 5.3. tejto rámcovej dohody.
     2. Predmet rámcovej dohody musí spĺňať minimálne požiadavky uvedené v prílohe č.1 tejto rámcovej dohody.
  6. Zmluvné strany sa dohodli, že konkrétne miesta plnenia budú uvedené v objednávke, pričom prípadné zmeny v Zozname miest plnenia predmetu rámcovej dohody uvedené v Prílohe č. 3 tejto rámcovej dohody, oznámi objednávateľ poskytovateľovi písomnou formou. Plnenie na základe objednávky sa považuje za poskytnuté momentom podpísania preberacieho protokolu (resp. preberacích protokolov v prípade viacerých miest plnenia) oprávnenými osobami zmluvných strán. V prípade zistenia vadného plnenia predmetu rámcovej dohody sa poskytovateľ zaväzuje odstrániť zistené vady bez zbytočného odkladu, na vlastné náklady, najneskôr do sedem (7) . dní odo dňa oznámenia objednávateľa poskytovateľovi.
  7. Poskytovateľ zodpovedá za to, že stravné lístky budú akceptované ich zmluvnými partnermi vo výške nominálnej hodnoty uvedenej na stravnom lístku. V prípade výberu stravy, ktorej cena je vyššia ako cena uvedená na stravnom lístku , umožní zmluvný partner zamestnancovi objednávateľa uhradiť tento rozdiel v hotovosti. V prípade neodobratia stravy vo výške nominálnej hodnoty stravného lístka nevzniká nárok na vrátenie hotovosti.
  8. Poskytovateľ je povinný aktualizovať zoznam, uzavretých zmlúv s minimálne 2 000 prevádzkami stravovacích zariadení, zariadení rýchleho občerstvenia, obchodov s potravinami, reštaurácií a pod. na celom území Slovenskej republiky (ďalej len „akceptačné miesta“), v ktorých je možné použiť na úhradu stravné lístky uchádzača v súlade s ustanovením § 152 Zákona č. 311/2001 Z. z. Zákonník práce v platnom znení (ďalej ako „akceptačné miesta“) pričom:
     1. aspoň jedno akceptačné miesto sa musí nachádzať vo vzdialenosti max. 1 km chôdzou od každého miesta plnenia uvedeného v prílohe č. 3 Rámcovej dohody. (Objednávateľ bude vzdialenosť od každého miesta plnenia overovať prostredníctvom systému „Google mapy“ a v ňom zvolenou funkciou „trasa“, v ktorej bude zvolená možnosť „pešo“, a to zadaním adresy miesta plnenia ako „začiatok cesty“ a zadaním adresy prevádzky zazmluvneného stravovacieho zariadenia uvedeného v zozname akceptačných miest ako „cieľ cesty“. V prípade, ak poskytovateľ v zozname akceptačných miest uvedie vzdialenosť, ktorá spĺňa požiadavky objednávateľa, avšak systém „Google mapy“ použitím vyššie uvedenej funkcie uvedie vzdialenosť, ktorá je väčšia ako vzdialenosť požadovaná objednávateľom, objednávateľ vykoná overenie vzdialenosti priamo v mieste plnenia. Pri overovaní vzdialenosti zazmluvneného stravovacieho zariadenia od daného miesta plnenia bude objednávateľ akceptovať odchýlku max. + 10% od určenej vzdialenosti 1 km)

a doručiť tento zoznam objednávateľovi na prenosnom pamäťovom médiu, vždy k poslednému dňu príslušného kalendárneho polroka, alebo na vyžiadanie objednávateľa kontaktnej osobe .........................

Táto zmluvná povinnosť sa netýka nasledujúcich miest plnenia:

|  |  |  |
| --- | --- | --- |
| **94** | Jednotka podpory Vranov nad Topľou | Ul. Nemocničná 578/4, 093 02 Vranov nad Topľou |
| **113** | IVES Košice | Československej armády 20, 041 18 Košice |
| **114** | Športové centrum polície | Romanova 37 850 02 Bratislava |
| **115** | Kúpeľno –liečebný ústav MV SR ARCO | 17. novembra č. 6 914 51 Trenčianske Teplice |
| **116** | Kúpeľno-rehabilitačný ústav MV SR BYSTRÁ | Jánska dolina 2127 032 03 Liptovský Ján |
| **117** | Kúpeľno-liečebný ústav Družba | 086 31 Bardejovské Kúpele |
| **118** | Akadémia PZ v Bratislave | Sklabinská 1 835 17 Bratislava |
| **119** | Centrum polygrafických služieb MV SR | Sklabinská 1 835 17 Bratislava |
| **120** | Horská záchranná služba | Horný Smokovec 52 06201 Vysoké Tatry |
| **121** | Nemocnica Sv. Michala, a.s. | Satinského 1, 811 08 Bratislava |
| **122** | Automobilové opravovne, a.s. | Sklabinská 20, 831 06 Bratislava |

* 1. Objednávateľ si vyhradzuje právo zmeny celkového množstva odobratých stravných lístkov a/alebo ich nominálnej hodnoty, v závislosti od zmeny príslušných všeobecne záväzných právnych predpisov platných na území SR upravujúcich predmetnú oblasť, ako aj od počtu zamestnancov a od jeho rozpočtových a finančných možností.
  2. Poskytovateľ je povinný zabezpečiť viditeľné označenie zmluvných stravovacích zariadení poskytujúcich stravovacie služby za stravné lístky poskytovateľa pri vstupe do týchto zariadení.
  3. V prípade potreby objednávateľa zabezpečiť poskytovanie stravovacích služieb aj v iných (nových) pracoviskách objednávateľa, je poskytovateľ povinný bezodkladne zabezpečiť poskytovanie týchto služieb stravovacími zariadeniami nachádzajúcimi sa v bezprostrednej blízkosti nových pracovísk objednávateľa, najneskôr však v lehote do troch (3) mesiacov odo dňa doručenia písomnej požiadavky objednávateľa.
  4. Poskytovateľ je povinný prevziať od objednávateľa nepoužité, nespotrebované, neplatné stravné lístky, ktoré mu objednávateľ odovzdá najneskôr do tridsaťjeden (31) dní odo dňa skončenia ich platnosti, t.j. do posledného dňa prvého kalendárneho mesiaca príslušného kalendárneho roka.  Objednávateľ písomne oznámi poskytovateľovi, či chce uhradiť naspäť finančnú čiastku zodpovedajúcu sume, ktorú objednávateľ za stravné lístky zaplatil alebo dodať nové stravné lístky. V súvislosti s vrátením nepoužitých stravných lístkov nevzniká poskytovateľovi právo na storno poplatky ani na náhradu iných nákladov. Prípadné nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.
  5. Ak zmluvná strana spôsobí porušením svojich povinností a/alebo záväzkov vyplývajúcich jej z rámcovej dohody a/alebo nedodržaním/porušením vyhlásení a/alebo záruk urobených v rámcovej dohode akúkoľvek škodu druhej zmluvnej strane, jej zodpovednosť za škodu a povinnosť na náhradu škody takto spôsobenú druhej zmluvnej strane sa bude riadiť a spravovať ustanoveniami § 373 a nasl. Obchodného zákonníka.
  6. Pohľadávky poskytovateľa voči objednávateľovi vzniknuté na základe ustanovení rámcovej dohody nie je možné postúpiť tretej osobe bez predchádzajúceho písomného súhlasu objednávateľa. V prípade, že poskytovateľ bez predchádzajúceho písomného súhlasu objednávateľa postúpi pohľadávku, ktorú má voči objednávateľovi, tretej osobe, je poskytovateľ povinný zaplatiť objednávateľovi zmluvnú pokutu vo výške nominálnej hodnoty postúpenej pohľadávky.

**Článok IX**

**Sankcie**

* 1. V prípade, že sa poskytovateľ dostane do omeškania s plnením predmetu rámcovej dohody je objednávateľ oprávnený uplatniť si voči nemu zmluvnú pokutu vo výške 0,05 % z ceny uvedenej na objednávke, na základe ktorej poskytovateľ poskytol omeškané plnenie, za každý a to aj začatý deň omeškania, pričom mu vzniká právo odstúpiť od rámcovej dohody.
  2. V prípade že sa poskytovateľ dostane do omeškania s odstránením vadného plnenia v lehote stanovenej objednávateľom je objednávateľ oprávnený uplatniť si voči poskytovateľovi zmluvnú pokutu vo výške 0,05% z ceny uvedenej na objednávke, na základe ktorej poskytovateľ poskytol vadné plnenie, za každý a to aj začatý deň omeškania.
  3. V prípade, že sa dostane objednávateľ do omeškania s úhradou splatnej faktúry a túto faktúru neuhradí ani do 10 dní po tom, čo mu bola doručená písomná výzva na jej zaplatenie, je poskytovateľ oprávnený uplatňovať si voči objednávateľov zákonný úrok z omeškania z dlžnej čiastky a to za každý aj začatý deň omeškania v súlade s § 369 Obchodného zákonníka.

**Článok X**

**Trvanie rámcovej dohody a zánik**

* 1. Táto rámcová dohoda sa uzatvára na dobu určitú v trvaní 36 mesiacov odo dňa nadobudnutia jej účinnosti, respektíve do vyčerpania finančného limitu 81 900 000,- EUR bez DPH (osemdesiatjedenmiliónov devätstotisíc EUR), podľa toho, ktorá skutočnosť nastane skôr.
  2. Túto rámcovú dohodu je možné ukončiť:
     1. písomnou dohodou zmluvných strán, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto rámcovou dohodou,

10.2.2. písomným odstúpením od tejto rámcovej dohody,

10.2.3. písomnou výpoveďou tejto rámcovej dohody podľa bodu 10.7 tohto článku tejto rámcovej dohody.

* 1. Objednávateľ je oprávnený odstúpiť od tejto rámcovej dohody (ďalej len „odstúpenie objednávateľa“) v prípade, ak:
     1. proti poskytovateľovi začalo konkurzné konanie alebo reštrukturalizácia,
     2. poskytovateľ vstúpil do likvidácie,
     3. poskytovateľ poruší ustanovenia čl. VIII. bodov 8.1,  8.4 a 8.5 tejto rámcovej dohody
     4. poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni.

10.3.5. v čase uzavretia tejto rámcovej dohody existoval dôvod na vylúčenie poskytovateľa pre nesplnenie podmienky účasti podľa § 32 ods.1 písm. a) zákona o verejnom obstarávaní.,

10.3.6. rámcová dohoda nemala byť uzavretá s poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

10.3.7. v prípade vymazania poskytovateľa z Registra partnerov verejného sektora.

* 1. Odstúpiť od tejto rámcovej dohody môže ktorákoľvek zmluvná strana aj z dôvodu jej podstatného porušenia alebo z dôvodu nemožnosti plnenia tejto rámcovej dohody. Za podstatné porušenie tejto rámcovej dohody na strane poskytovateľa sa považuje omeškanie poskytovateľa s dodaním predmetu rámcovej dohody a porušenie povinností poskytovateľa podľa bodov 7.1 až 7.3 článku VII. tejto rámcovej dohody. Za podstatné porušenie tejto rámcovej dohody na strane objednávateľa sa považuje omeškanie objednávateľa s úhradou faktúry/faktúr o viac ako šesťdesiat (60) dní od ich splatnosti.
  2. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od rámcovej dohody je účinné dňom doručenia oznámenia o odstúpení od rámcovej dohody druhej zmluvnej strane.
  3. Zmluvná strana, ktorá odstúpi od tejto rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Za okolnosti vyššej moci sa považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom zmluvy, štrajky a pod.
  4. Túto rámcovú dohodu môže objednávateľ písomne vypovedať bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok XI**

**Vlastnícke právo**

* 1. Vlastnícke právo a nebezpečenstvo škody k dodaným stravným lístkom na základe tejto rámcovej dohody prechádza z poskytovateľa na objednávateľa okamihom podpisu preberacieho protokolu oprávnenými zástupcami oboch zmluvných strán v súlade s čl. VIII bod 8.6 tejto rámcovej dohody.

**Článok XII**

**Záverečné ustanovenia**

* 1. Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  2. Rámcová dohoda sa vyhotovuje v piatich (5) rovnopisoch s platnosťou originálu, pričom poskytovateľ obdrží po dva (2) rovnopisy a objednávateľ po tri (3) rovnopisy. Rámcová dohoda bude vyhotovená len v slovenskom jazyku.
  3. Rámcová dohoda má nasledujúce prílohy, ktoré tvoria jej neoddeliteľnú súčasť.

Príloha č. 1: Opis predmetu zákazky

Príloha č. 2: Štruktúrovaný rozpočet ceny stravného lístka

Príloha č. 3: Miesta plnenia predmetu rámcovej dohody

Príloha č. 4 Zoznam subdodávateľov

* 1. Zmenu/zmeny tejto rámcovej dohody je možné vykonať len na základe súhlasu obidvoch zmluvných strán formou písomného dodatku/dodatkov k tejto rámcovej dohode., ak v nej nie je uvedené inak.
  2. Zmluvné strany vyhlasujú, že si túto rámcovú dohodu prečítali, oboznámili sa s jej obsahom, na znak čoho ju podpisujú.

V Bratislave dňa .......................................... V xxxxxxxxxxxx . dňa: ..........................................

za objednávateľa: za poskytovateľa:

....................................................... .......................................................